MASTER พร้อมขายไอพีโอ 65 ล้านหุ้น ระดมทุนซื้อเครื่องมือ-อุปกรณ์ศัลยกรรม
“มาสเตอร์ สไตล์” หรือ MASTER พร้อมเสนอขายไอพีโอ 65 ล้านหุ้น เทรดกระดาน mai ระดมทุนขยายธุรกิต เดินหน้าจัดซื้อเครื่องมือ-อุปกรณ์ทางการแพทย์ด้านศัลยกรรม-ปรับปรุงอาคารและห้องผ่าตัด
“มาสเตอร์ สไตล์” หรือ MASTER พร้อมเสนอขายไอพีโอ 65 ล้านหุ้น เทรดกระดาน mai ระดมทุนซื้อเครื่องมือ-อุปกรณ์ศัลยกรรม
29 พ.ย. 2565

บริษัท มาสเตอร์ สไตล์ จำกัด (มหาชน) หรือ MASTER โรงพยาบาลด้านศัลยกรรมเสริมความงาม ภายใต้ชื่อโรงพยาบาลมาสเตอร์พีช “Masterpiece Hospital”  ระบุว่า บริษัทฯ มีแผนเสนอขายไอพีโอจำนวนไม่เกิน 65 ล้านหุ้น เพื่อเข้าจดทะเบียนในตลาดหลักทรัพย์ เอ็ม เอ ไอ (mai) ภายใต้การบริหารของนายแพทย์ระวีวัฒน์ มาศฉมาดล ประธานเจ้าหน้าที่บริหาร และ นางสาวลภัสรดา เลิศภานุโรจ รองประธานเจ้าหน้าที่บริหาร
ทั้งนี้บริษัทฯ จะนำเงินที่ได้รับจากการระดมทุนในครั้งนี้ไปใช้สำหรับขยายธุรกิจ ปรับปรุงอาคารและห้องผ่าตัดบนพื้นที่โรงพยาบาลเดิม รวมถึงจัดซื้อเครื่องมือและอุปกรณ์ทางการแพทย์สำหรับการศัลยกรรม (Surgery) การปลูกผมและดูแลเส้นผม (Hair) และบริการดูแลผิวพรรณและเลเซอร์ (Skin) , ปรับปรุงอาคารเงินลงทุนสำหรับก่อสร้างและปรับปรุงอาคาร เพื่อขยายพื้นที่ศูนย์บริการ เช่น ศูนย์ดูแลเส้นผม ศูนย์ดูดไขมัน ศูนย์ตา และศูนย์สุขภาพชาย เป็นต้น